Bianca Jagger

Bianca Jagger (synt. Bianca Pérez-Mora Macias, s. 2. toukokuuta 1945 Managua, Nicaragua on nicaragualaissyntyinen näyttelijä ja kansalaisaktivisti, jolla on myös Britannian kansalaisuus.

Jagger toimii Euroopan neuvoston hyvän tahdon lähettiläänä sekä perustamansa Bianca Jagger Human Rights Foundation -ihmisoikeusjärjestön puheenjohtajana. Hän on myös muun muassa Amnesty Internationalin Yhdysvaltain-osaston hallituksen jäsen. Jagger on opiskellut politiikan tutkimusta Pariisin poliittisen tutkimuksen instituutissa. 

Bianca Jagger avioitui The Rolling Stones -yhtyeen laulajan Mick Jaggerin kanssa toukokuussa 1971 Saint-Tropez’n kaupungissa Ranskassa. Avioliitto päättyi eroon vuonna 1978. Pariskunnalla on yksi lapsi, vuonna 1971 syntynyt tytär Jade, joka tunnetaan muun muassa korusuunnittelijana ja entisenä mallina. 

Jagger on näytellyt pieniä rooleja useissa elokuvissa sekä muun muassa televisiosarjoissa Miami Vice ja Katuhaukka. 2000-luvulla hän on esiintynyt Yhdysvaltain vuoden 2000 presidentinvaaleista kertovassa dokumentissa Last Party 2000 sekä saksalaisessa dokumenttielokuvassa Die 4. Revolution – Energy Autonomy, joka käsittelee uusiutuvaa energiaa.

Elokuvat 
Couleur Chair (1978)
All You Need Is Cash  (1978)
The American Success Company (1979)
Kanuunankuularalli (1981)
In Our Hands (1984)
Erfolg (1989)
C.H.U.D. II: Bud the C.H.U.D. (1989)
Last Party 2000 (2001)
Die 4. Revolution – Energy Autonomy (2011)

Lähteet

Aiheesta muualla

Nicaragualaiset näyttelijät
Brittiläiset näyttelijät
Brittiläiset kansalaisaktivistit
The Rolling Stones
Vuonna 1945 syntyneet
Elävät henkilöt